Inga Jankauskaitė

Inga Jankauskaitė (g. 1981 m. sausio 10 d. Kaune) – Lietuvos aktorė, dainininkė, laidų vedėja.

 Biografija 
1987–1997 m. mokėsi Juozo Naujalio muzikos mokykloje (fortepijono klasė). 1996–1997 m. radijo stoties „Kauno fonas“ laidos vaikams „Ingumynai“ autorė ir vedėja. 1997–1999 m. grupės „L+“ narė. 1997–1999 m. mokėsi Kauno Vinco Kudirkos vidurinėje mokykloje. 1997–1999 m. radijo stoties „Ultra vires“ laidos „Širdele mano“ vedėja. 1999–2002 m. ir 2004–2005 m. studijavo aktorystę Lietuvos muzikos ir teatro akademijoje. Groja fortepijonu, dainuoja, kalba lietuvių, anglų ir rusų kalbomis.

2007 m. buvo nominuota Auksiniam scenos kryžiui už Marijos Stiuart vaidmenį LNDT spektaklyje „Marija Stiuart", Rež. Jonas Vaitkus.

Buvo ištekėjusi už kino verslo atstovo Gintaro Plytniko, su kuriuo 2002 m. susilaukė sūnaus Kosto.Aktorės I. Jankauskaitės vestuves gaubia paslaptis, 2010-04-25 2010 m. balandžio mėn. Tryškių bažnyčioje susituokė su notaru M. Stračkaičiu, 2011 m. sausio mėn. susilaukė dvynių – mergaitės ir berniuko.
Pora kartu pragyveno 6 m. ir išsiskyrė bendru sutarimu 2016 m. kovo 10 d., Klaipėdoje.

2017 m. žurnalo „Žmonės“ apdovanojimuose „Žmonės 2017“ laimėjo „Mylimiausia metų TV laidų vedėja“ nominacijoje.

2019 m. „Delfi“ internetinio portalo rengtuose apdovanojimuose „Metų moterys“ laimėjo kategorijoje „Pramogų pasaulis“.

 Muzikinė ir TV veikla 
1997–1999 m. buvo L+ grupės narė. 2007 m. dalyvavo LNK muzikinėje laidoje „Žvaigždžių duetai“, kuriame kartu su dainininku Česlovu Gabaliu užėmė 2-ąją vietą ir laimėjo sidabrinius mikrofonus. Kartu su Č. Gabaliu 2007 m. vasarą dalyvavo NML Čempionų taurės kovose. LNK laidoje „Dviračio šou“ kartu su Aldona Vilutyte kūrė „blondinių“ personažus. 2008 m. kartu su Algirdu Ramanausku, 2009–2010 m. su Rolandu Vilkončiumi vedė LNK muzikinę laidą „Žvaigždžių duetai“. 2013 m. vedė laidą „Chorų karai“ su Vytautu Šapranausku. Vėliau – LNK muzikinį projektą Lietuvos balsas (2 ir 3 sezonus) su Rolandu Vilkončiumi, LNK šou Aš galiu, 8-ą ir 9-ą projekto Žvaigždžių duetai sezonus kartu su Mantu Stonkumi.

2017 m. kartu su M. Stonkumi vedė televizijos laidą „Mes vieno kraujo“, kuri buvo rodyta per LNK, 2018 m. – antrąjį šios laidos sezoną kartu su Rolandu Mackevičiumi.

„Lietuvos balso“ 5-ojo ir 6-ojo sezono mokytoja.
6-ojo „Lietuvos balso“ nugalėtoja tapo Ingos mokinė Gerda Šukytė.

2019 m. kovo 23 dieną „Žalgirio" arenoje pristatė pirmąjį savo solinį albumą „Mano vienintelis".

Ingą Jankauskaitę atstovauja Martyno Tylos vadovaujama įrašų kompanija UAB „Gyva Muzika”.

2019–2020 m. surengė koncertinį turą po Lietuvą „Mano vienintelis".

2019 m. tapo naujai startavusio projekto „Lietuvos balsas. Senjorai“ mokytoja.

2019 m. „Aukso lašo” apdovanojimuose išrinkta Metų atlikėja.

2020 m. spalio 28 dieną pristatė antrąjį solinį albumą „Tau ir Man“. Taip pat surengė to pačio pavadinimo koncertinį turą po Lietuvą.

 Muzikiniai albumai 

 2019 m. „Mano Vienintelis“, prodiuseris Martynas Tyla, kompozitoriai: I. Jankauskaitė, L. Somovas, J. Jarutis, L. Adomaitis, P. Jasiūnas ir kiti;
 2020 m. „Tau ir Man“, prodiuseris Martynas Tyla, kompozitoriai: I. Jankauskaitė, P. Jasiūnas, D. Žičkus;
 2021 m. „Švyturys“, prodiuseris Martynas Tyla, kompozitoriai: I. Jankauskaitė, P. Jasiūnas;
2023 m. „Grožis ir nuodai”, prodiuseris Martynas Tyla.

 Aktorinė veikla 

 Teatras 
 2001 m. Berta. Theresie Walser, King Kongo dukterys, rež. Jonas Vaitkus, Naujosios dramos akcija
 2004 m. Marija Stiuart. Frydrichas Šileris, Marija Stiuart, rež. Jonas Vaitkus, LNDT
 2005 m. Liza. Fiodoras Dostojevskis, Demonai. Nelabieji. Apsėstieji. Kipšai, rež. J. Vaitkus, LNDT
 2006 m. Rožė. Antuanas de Sent Egziuperi, Mažasis princas, rež. Saulius Mykolaitis, LNDT
 2007 m. Džiuljeta. Meilė ir mirtis Veronoje, rež. Aidas Giniotis
 2008 m. Odrė. Vilnius-Dakaras, rež. Kostas Smoriginas
 2009 m. Dulsinėja. Žmogus iš La Mančos, rež. Adolfas Večerskis
 2015 m. Karalienė Luizė. Arvydas Juozaitis, Karalienė Luizė, rež. Gytis Padegimas, Klaipėdos dramos teatras
 2018 m. Ana Karenina. Levas Tolstojus, Rusiškas Romanas, rež. Oskaras Koršunovas, Lietuvos Rusų Dramos Teatras
 2018 m. Rita, Emilis Vėlyvis, ZERO LIVE SHOW, rež. Emilis Vėlyvis, pasirodymai arenose

 Kinas 
 2004 m. Pušelė. Vienui vieni, rež. Jonas Vaitkus
 2006–2009 m. Mėta. Nekviesta meilė, rež. Alvydas Šlepikas, Saulius Balandis
 2010 m. Lika, Zero II, rež. Emilis Vėlyvis
 2013 m. Kaip pavogti žmoną, rež. Donatas Ulvydas
 2017 m. Rita, Zero III, rež. Emilis Vėlyvis
 2017 m. Živilė, Trys milijonai eurų, rež. Tadas Vidmantas
 2019 m. Jurga, Ir visi jų vyrai, rež. Donatas Ulvydas
 2019 m., Tobulas pasimatymas, rež. Robertas Razma
 2026 m., Kai nesitiki

 Apdovanojimai ir nominacijos 
 Metai Apdovanojimas Kategorija Nominuotas Rezultatas 2010 Sidabrinė gervė 2010 Geriausia antro plano aktorė „Zero II“  2018 Žmonės 2017 Metų tradicinės pop muzikos atlikėjas   2019 Žmonės 2018 Mylimiausia metų aktorė   2020 Aukso Lašas 2019 Metų atlikėja   2021 M.A.M.A. 2020 Metų tradicinės pop muzikos atlikėjas   Metų atlikėjas   Metų albumas   2022 M.A.M.A. 2021 Metų tradicinės pop muzikos atlikėjas   Metų koncertinis atlikėjas   Metų atlikėjas   Metų albumas „Švyturys“  Aukso Lašas 2021 Metų atlikėja   2023 M.A.M.A. 2022 Metų tradicinės pop muzikos atlikėjas   Aukso Lašas 2022 Metų atlikėja   Metų dainų tekstų autorius   2024 Aukso Lašas 2023 Metų dainų tekstų autorius/-ė   M.A.M.A. 2023 Metų muzikos albumas „Grožis ir nuodai“  Metų atlikėjas / atlikėja  2026M.A.M.A. 2025 Tradicinės popmuzikos grupė / atlikėjas / atlikėja  Metų albumas „NUSUK OBJEKTYVĄ“ 

 Šaltiniai 

 Nuorodos 
 Inga Jankauskaitė // Kauno diena, 2007-01-27

Kategorija:Lietuvos aktoriai
Kategorija:Lietuvos dainininkai
Kategorija:Lietuvos laidų vedėjai